Sembah (lagu)

**"Sembah"** ialah lagu yang dirakamkan dan dipersembahkan oleh pelakon dan penyanyi Malaysia, Naim Daniel menampilkan gitaris terkenal, Man Kidal. Lagu ini ialah hasil nukilan bersama Naim sendiri dan Iqie Hugh dan dikeluarkan pada 10 Februari 2020 oleh World Peace Entertainment.

## Latar belakang
Berikutan kemenangannya di Anugerah Juara Lagu ke-34, Naim Daniel dalam satu sidang media AJL34 yang diadakan pada 9 Februari 2020 mengumumkan akan muncul dengan single terbaharu menampilkan gitaris terkenal, Man Keedal. Dalam temuramah bersama Astro Gempak, beliau berkata: "Alhamdulillah, kalau tak ada aral melintang, saya akan muncul dengan single terbaru yang menampilkan Man Kidal berjudul Sembah".

Proses rakaman "Sembah" dijalankan pada November 2019. Menurut Naim, ia berkisarkan watak seorang lelaki yang sudah mempersembah atau memberikan segalanya kepada kekasih, namun tidak dihargai. "Sembah" merupakan suatu bentuk yang meluahkan rasa terkilan, kesedihan dan kekecewaan hati lelaki terhadap kekasihnya. Lagu ini juga akan dimuatkan dalam album studio pertama Naim yang akan dikeluarkan kelak.

## Muzik video
Muzik video rasmi untuk "Sembah" telah dimuat naik di saluran YouTube rasmi World Peace Entertainment pada 11 Februari 2020, iaitu sehari selepas pelancaran rasmi lagu itu. Sejak dikeluarkan, ia telah meraih sebanyak 1.6 juta tontonan, malah dalam klip video, Naim memasukkan tulisan jawi dan bahasa Melayu. Sehingga Julai 2020, muzik video "Sembah" telah meraih jumlah tontonan sebanyak 100,000 tontonan.

## Kontroversi

### #sembahnaim
Tidak lama selepas dikeluarkan, "Sembah" menjadi subjek kontroversi kerana menggunakan tanda pagar "#sembahnaim" bagi tujuan mempromosikan lagu itu. Dalam temuramah bersama *[[Harian Metro]]*, Naim berkata tujuan tanda pagar itu digunakan untuk memudahkan pencarian di Internet dan media sosial tanpa sebarang niat untuk memesongkan akidah dan sebagainya, sambil menegaskan ia bukan bertujuan untuk menyembah sesuatu.

### Ketidaklayakan ke Anugerah Juara Lagu ke-35
"Sembah" menjadi subjek kecaman masyarakat apabila ia menjadi salah satu daripada dua lagu yang tidak layak dipertandingkan di Anugerah Juara Lagu ke-35 (AJL 35). Naim meluahkan rasa keliru dengan penjelasan daripada pihak juri, selain turut hairan dengan penilaian yang dibuat terhadap vokalnya memandangkan AJL mengutamakan melodi dan lirik sesebuah lagu, bukannya vokal penyanyi sesebuah lagu. Beliau bagaimanapun, akur dengan keputusan juri. Turut tidak layak bertanding di AJL 35 ialah lagu "Sakit" oleh Zynakal dan Yonnyboii. Naim dilaporkan berkata:

## Persembahan secara langsung
Bagi mempromosikan "Sembah", Naim mempersembahkan lagu ini secara langsung dalam rancangan *[[I Can See Your Voice Malaysia]]* musim ketiga di TV3 pada 21 Jun 2020, *[[Malaysia Hari Ini]]* pada 30 Julai, *[[MeleTOP]]* di Astro Ria pada 12 Ogos, dan *[[Vokal Mania]]* pada 7 November.

## Pengiktirafan
Pada 27 Februari 2020, Naim menerima penghargaan daripada Dewan Bahasa dan Pustaka (DBP) atas usahanya memartabatkan tulisan jawi dalam muzik video "Sembah", malah kulit single lagu itu juga turut diamsukkan dengan tulisan jawi. Naim berkata di akaun Instagram miliknya: "Allahuakbar, satu penghargaan besar bagi saya dan World Peace Entertainment. Terima kasih Dewan Bahasa dan Pustaka untuk penghargaan ini". Beliau turut memuatnaik gambar surat yang ditandatangani oleh Ketua Pengarah DBP, Datuk Abang Sallehuddin Abang Shokeran.

## Format dan senarai runut
;Muat turun digital
# "Sembah" – 4:05

## Tenaga kerja
Kredit diperoleh daripada GHZ.

;Lagu
* Naim Daniel & Iqie Hugh - komposer, penulis lirik
* Iqie Hugh - penerbit

;Muzik video
* Sleepybear - pengarah
* Usaid Hamdi - penerbit
* Ghazi Maslan - pengarah fotografi
* Azam Abdulalim - pengurus penerbitan
* Ray Musa - pengarah seni
* Liong Jian Yep - Gaffer
* Faylin - jurusolek
* Ashrafiqal, Ipanikram - jurukamera
* Jack Lam, Wai Kong, Calvin Koh - pencahayaan
* Rasta, Din Koldoey - pasukan seni
* Iman Ezzaty, Anis Lydia, Ikhmal - pembantu penerbitan
* Dean Amir Hussain, Hidir - di belakang tabir
* GHZMSN - pos-produksi

## Carta

## Sejarah keluaran

## Rujukan